标题：系辞传
简介
《系辞传》也就是《系辞》，是《易传》的一部分，作为解释《易经》之用。一般上是指《易传·系辞》或《周易·系辞》。亦称《系辞传》，分为上、下两部分。《系辞》是《十翼》中的两篇。《易传》思想的主要代表作，“系”为系属之义。孔颖达疏：“系属其辞于爻卦之下。”为《周易》经文之外全书原理的通论。以“一阴一阳之谓道”立论，说明任何事物都具有两重性，肯定自然界存在阴阳、动静、刚柔等相反属性的事物；提出“刚柔相推而生变化”，“生生之谓易”的观点。认为相反事物的“相幸”、“相荡，、”相推“、”相感“的相互作用是事物变化的普遍规律，是万物化生的源泉。提出”是故易有大极，大极生两仪，两仪生四象，四象生八卦。八卦定吉凶，吉凶生大业“的宇宙衍生观。认为”穷则变，变则通，通则久“，即事物必须经过变革才有前途。同时又承认”天尊地卑，乾坤定矣；卑高以陈。贵贱位矣“的永恒性。还阐释八卦来源、占筮方法、圣人四道、乾坤德性和功用、九卦的含义等等。对中国古代哲学产生了巨大作用，传中提出的太极、两仪、道、器、神、几、意、象等，作为哲学范畴被后世广泛运用。文中以蓍求卦法成为象数学的重要依据。[1]　
内容可以分为四个部分：一是《易经》产生的情况及来源，二是《易经》与天地宇宙的关系，三是谈及《易经》不同的卦象如何构成，四是谈及《易经》的功能。
它推翻了《周易》的起源与义理，推阐了《周易》的作用，同时解释了卦辞、爻辞的象征意例。
“《系辞传》也称大传，是对经文的整体论说。文章探讨了《易经》的起源，介绍了古老的筮法，选释了部分爻辞。《系辞传》是一部具有很深蕴含的哲学著作。”[2]
形成年代
《系辞传》的形成年代主要有下面两种说法：
（1）战国前期说。认为文中开头”天尊地卑“，一节后，曾见于孔门弟子公孙尼子的《乐记》，可证早于公孙尼子。
（2）战国后期说，认为此传陆续写成，其中对占妞法的解释以《彖》、《象》为蓝本，故出于《彖》、《象》之后。另有秦时作、汉时作等说法。[3]
原文
易经系辞传录自《易经证释》
第一章第一节
天尊地卑，乾坤定矣；卑高以陈，贵贱位矣；动静有常，刚柔断矣；方以类聚，物以群分；吉凶生矣，在天成象；在地成形，变化见矣。
第一章第二节
八卦成列，象在其中矣；因而重之，爻在其中矣；刚柔相推，变在其中矣；系辞焉而命之，动在其中矣；吉凶悔吝者，生乎动者也；刚柔者立本者也；变通者趣时者也。
第二章第一节
是故易有太极，是生两仪；两仪生四象，四象生八卦，八卦定吉凶，吉凶生大业。
第二章第二节
是故天生神物，圣人则之；天地变化，圣人效之；天垂象，见吉凶，圣人象之；河出图，洛出书，圣人则之。
第二章第三节
是故法象莫大乎天地，变通莫大乎四时，悬象著明，莫大乎日月；崇高莫大乎富贵，备物致用，立象成器，以为天下利，莫大乎圣人；探赜索隐，钩深致远，以定天下吉凶，成天下之亹亹者，莫大乎蓍龟。是故蓍之德圆而神，卦之德方以知，六爻之义易以贡。
第三章第一节
一阴一阳之谓道，继之者善也，成之者性也；成性存存，道义之门。
第三章第二节
天地之大德曰生，圣人之大宝曰位，何以守位曰人，何以聚人曰财，理财正辞，禁民为非曰义。
第三章第三节
显诸仁，藏诸用，以此洗心，退藏於密，吉凶与民同患，神以知来，知以藏往，故君子之道显矣。
显道神德行。仁者见之谓之仁，知者见之谓之知，百姓日用而不知。鼓万物而不与圣人同忧，盛德大业至矣哉！富有之谓大业，日新之谓盛德。
生生之谓易，成象之谓乾，效法之谓坤，极数知来之谓占，通变之谓事，阴阳不测之谓神。
第四章第一节
乾道成男，坤道成女。乾知大始，坤作成物。乾以易知，坤以简能。易则易知，简则易从。易知则有亲，易从则有功。有亲则可久，有功则可大。可久则贤人之德，可大则贤人之业，易简则天下之理得矣！天下之理得，而成位乎其中矣。
第四章第二节
夫乾，其静也专，其动也直，是以大生焉；夫坤，其静也翕，其动也辟，是以广生焉。广大配天地，变通配四时，阴阳之义配日月，易简
之善配至德。子曰：「易其至矣乎」！夫易，圣人所以崇德而广业也，知崇礼卑，崇效天，卑法地，天地设位，而易行乎其中矣！
第四章第三节
乾坤其易知縕邪，乾坤成列，而易立乎其中矣。乾坤毁，而无以见易。易不可见，则天地或几乎息矣。子曰：「乾坤其易之门邪。」乾，
阳物也，坤，阴物也，阴阳合德，而刚柔有体，以体天地之撰，以通神明之德，是故阖户谓之坤，辟户谓之乾。一阖一辟谓之变，往来不
穷谓之通，见乃谓之象，形乃谓之器，制而用之谓之法，利用出入，民咸用之，谓之神。
第五章第一节
易与天地准，故能弥纶天地。
第五章第二节
仰以观於天文，俯以察於地理，是故知幽明之故；原始反终，故知生死之说，精气为物，游魂为变，是故知鬼神之情状。
第五章第三节
与天地相似，故不违。知周乎万物，而道济天下，故不过。旁形而不流，乐知天命故不忧，安土敦乎仁，故能爱。
第五章第四节
范围天地之化而不过，曲成万物而不遗，通乎昼夜之道而知，故神无方而易无体。
第五章第五节
天地设位，圣人成能，人谋鬼谋，百姓与能。八卦以象告，爻彖以情言，刚柔杂居而吉凶可见矣。
第六章第一节
天一地二，天三地四，天五地六，天七地八，天九地十，天数五，地数五，五位相得而各有合，天数二十有五，地数三十，凡天地之数，五十有五。此所以成变化而行鬼神也，
第六章第二节
大衍之数五十，其用四十有九，分而为二，以象两，挂一象三，揲之以四，以象四时，归奇于扐，以象闰，五岁再闰，故再扐而後挂。
第六章第三节
乾之策二百一十有六，坤之策百四十有四，凡三百有六十当期之日二篇之策，万有一千五百二十，当万物之数也。
第六章第四节
是故四营而成易，十有八变而成卦；八卦而小成，引而伸之，触类而长之，天下之能事毕矣。
第六章第五节
夫易，广矣、大矣，以言乎远则不御，以言乎迩则静而正，以言乎天地之间则备矣。
第六章第六节
是以明於天之道，而察於民之故，是兴神物以前民用，圣人以此斋戒，以神明其德夫。
第七章第一节
是故易者象也，象也者像也；彖者材也；爻也者，效天下之动者也；爻象动乎其内，是故吉凶生而悔吝者也；吉凶见乎外，功业见乎变，圣人之情见乎辞。
第七章第二节
圣人设卦观象，系辞焉而明吉凶，刚柔相推而生变化。
第七章第三节
彖者言乎象者也，爻者言乎变者也，吉凶者言乎其失得也，悔吝者言乎其小疵也，无咎者善补过也，是故吉凶者，失得之象也；悔吝者，忧虞之象也；变化者，进退之象也；刚柔者，昼夜之象也；六爻之动，三极之道也。
第七章第四节
是故列贵贱者存乎位，齐小大者存乎卦，辨吉凶者存乎辞，忧悔吝者存乎介，震无咎者存乎悔；是故卦有大小，辞有险易，辞也者各指其所之。
第七章第五节
是故君子所居而安者，易之序也。所乐而玩者，爻之辞也。是故君子居则观其象而玩其辞，动则观其变而玩其占，是以「自天祐之，吉无不利」。
第八章第一节
圣人有以见天下之赜，而拟诸其形容，象其物宜，是故谓之象。
第八章第二节
圣人有以见天下之动，而观其会通，以行其典礼，系辞焉以断其吉凶，是故谓之爻。
第八章第三节
言天下之至赜而不可恶也，言天下之至动而不可乱也，拟之而後言，议之而後动，拟议以成其变化。
第八章第四节
子曰︰「书不尽言，言不尽意，然则圣人之意，其不可见乎！」子曰「圣人立象以尽意，设卦以尽情伪，系辞焉以尽其言，变而通之以尽利，鼓之舞之以尽神」。
第八章第五节
是故形而上者谓之道，形而下者谓之器，化而裁之谓之变，推而行之谓之通，举而措之天下之民，谓之事业。
第八章第六节
是故夫象，圣人有以见天下之赜，而拟诸其形容，象其物宜，是故谓之象。圣人有以见天下之动，而观其会通，以行其典礼，系辞焉以断其吉凶，是故谓之爻。极天下之赜者，存乎卦；鼓天下之动者，存乎辞；化而裁之，存乎变；推而行之，存乎通；神而明之，存乎其人；默而成之，不言而信，存乎德行。
第九章第一节
易有圣人之道四焉：以言者尚其辞，以动者尚其变，以制器者尚其象，以卜筮者尚其占。
第九章第二节
是以君子将有为也，将有行也，问焉而以言，其受命也如向，无有远近幽深。遂知来物，非天下之至精，其孰能与於此。
第九章第三节
参伍以变，错综其数。通其变，遂成天地之文；极其数，遂定天下之象。非天下之至变，其孰能与於此。
第九章第四节
易无思也，无为也，寂然不动，感而遂通天下之故，非天下之至神，其孰能与於此。
第九章第五节
夫易，圣人所以极深而研几也。惟深也，故能通天下之志，唯几也，故能成天下之务；唯神也，故不疾而速，不行而至。子曰：「易有圣人之道四焉」此之谓也。
第九章第六节
易之为书也，不可远。为道也屡迁，变动不居，周流六虚，上下无常，刚柔相易，不可为典要，唯变所适。
第九章第七节
其出入以度，外内使知惧。又明於忧患与故，无有师保，如临父母。初率其辞，而揆其方。既有典常，茍非其人，道不虚行。
第十章第一节
易之为书也，广大悉备，有天道焉，有人道焉，有地道焉，兼三才而两之，故六，六者，非他也，三才之道也。
第十章第二节
道有变动，故曰爻；爻有等，故曰物；物相杂，故曰文；文不当，故吉凶生焉。
第十章第三节
易之为书也，原始要终，以为质也。六爻相杂，唯其时物也。其初难知，其上易知，本末也。初辞拟之，卒成之终。
第十章第四节
若夫杂物撰德，辨是与非，则非其中爻不备。
第十章第五节
噫！亦要存亡吉凶，则居可知矣。知者观其彖辞，则思过半矣。
第十章第六节
二与四，同功而异位，其善不同：二多誉，四多惧，近也。柔之为道不利远者，其要无咎，其用柔中也。
第十章第七节
三与五，同功而异位：三多凶，五多功，贵贱之等也。其柔危，其刚胜邪。
第十章第八节
阳卦多阴，阴卦多阳，其故何也？阳卦奇，阴卦耦，其德行何也？阳一君而二民，君子之道也；阴二君而一民，小人之道也。
第十一章第一节
夫乾确然示人易矣，夫坤，隤然示人简矣。
第十一章第二节
其称名也，杂而不越，于其类，其衰世之意邪。
第十一章第三节
夫易，彰往而察来，而微显。阐幽开明，而当名辨物，正言断辞，则备矣。
第十一章第四节
其称名也小，其取类也大。其旨远，其辞文。其言曲而中，其事肆而隐。因贰以济民行，以明失得之报。
第十二章第一节
亢龙有悔，子曰：「贵而无位，高而无民，贤人在下而无辅，是以动而有悔也。」
第十二章第二节
履霜坚冰至，子曰：「履霜，阴始凝也。驯致其道。至坚冰也，是故君子用以戒惧，故继之以敬义修德。」
第十二章第三节
劳谦君子有终吉，子曰：「劳而不伐，有功而不德，厚之至也。语以其功下人者也，德言盛，礼言恭。谦也者，致恭以存其位者也。」
第十二章第四节
不出户庭，无咎，子曰：「乱之所生也，则言语以为阶。君不密则失臣，臣不密则失身，几事不密则害成，是以君子慎密而不出也。」
第十二章第五节
鸣鹤在阴，其子和之。我有好爵，吾与尔靡之。子曰：「君子居其室，出其言善，则千里之外应之，况其迩者乎？居其室，出其言不善，则千里之外违之，况其迩者乎？言出乎身，加乎民，行发乎迩，见乎远。言行君子之枢机，枢机之发，荣辱之主也，言行，君子之所以动天地也，可不慎乎！」
第十二章第六节
初六，藉用白茅，无咎。子曰：「茍错诸地而可矣，藉之用茅，何咎之有？慎之至也。夫茅之为物薄，而用可重也，慎斯术也以往，其无所失矣。」
第十二章第七节
子曰：「作易者，其知盗乎？易曰：『负且乘，致寇至』。负也者，小人之事也，乘也者，君子之器也。小人而乘君子之器，盗思夺之矣。上慢下暴，盗思伐之矣！慢藏诲盗，治容诲淫。易曰：『负且乘，致寇至』，盗之招也。」
第十二章第八节
同人「先号啕而後笑」。子曰：「君子之道，或出或处，或默或语。二人同心，其利断金。同心之言，其臭如兰。」
第十三章第一节
易曰：「自天祐之，吉无不利」。子曰：「祐者助也，天之所助者顺也，人之所助者信也。履信思乎顺，又以尚贤也。是以自天祐之，吉无不利也。」
第十三章第二节
易曰：「憧憧往来，朋从尔思」。子曰：「天下何思何虑，天下同归而殊涂，一致而百虑，天下何思何虑？」
第十三章第三节
日往则月来，月往则日来，日月相推而明生焉；寒往则暑来，暑往则寒来，寒暑相推而岁成焉。往者屈也，来者信也，屈信相感而利生焉。
第十三章第四节
尺蠖之屈，以求信也；龙蛇之蛰，以存身也；精义入神，以致用也；利用安身，以祟德也。
第十三章第五节
过此以往，未之或知也。穷神知化，德之盛也。
第十三章第六节
子曰：「知几其神乎！君子上交不谄，下交不渎，其知几乎！几者动之微，吉凶之先见者也。君子见几而作，不俟终日。」易曰：「介於石不终日，贞吉。」介如石焉，宁用终日，断可识矣。君子知微知彰，知柔知刚，万夫之望。
第十三章第七节
子曰：「颜氏之子，其殆庶几乎！有不善未尝不知，知之未尝复行也。」易曰：「不远复，无祇悔，元吉。」
第十三章第八节
易曰：「公用射隼於高墉之上，获之无不利。」子曰：「隼者禽也，弓矢者器也，射之者人也。君子藏器於身，待时而动，何不利之有？动而不括，是以出而有获，语成器而动者也。」
第十三章第九节
子曰：「危者安其位者也，亡者保其存者也，乱者有其治者也，是故君子安而不忘危，存而不忘亡，治而不忘乱，是以身安而国家可保也。」易曰：「其亡其亡，系於苞桑。」
第十三章第十节
天地絪縕，万物化醇，男女构精，万物化生。易曰：「三人行则损一人，一人行则得其友」，言致一也。
第十三章第十一节
子曰：「君子安其身而後动，易其心而後语，定其交而後求，君子修此三者，故全也。危以动；则民不与也；惧以语，则民不应也；无交而求，则民不与也；莫之与，则伤之者至矣。」易曰：「莫益之，或击之，立心勿恒，凶。」
第十三章第十二节
善不积不足以成名，恶不积不足以灭身。小人以小善为无无益而弗为也，以小恶为无伤而弗去也，故恶积不可掩，罪大而不可解，易曰：「何校灭耳，凶。」
第十三章第十三节
子曰：「小人不耻不仁，不畏不义，不见利不劝，不威不惩，小惩而大诫，此小人之福也。」易曰：「屦校灭趾，无咎。」此之谓也。
第十三章第十四节
子曰：「德薄而位尊，知小而谋大，力小而任重，鲜不及矣。」易曰：「鼎折足，覆公餗，其形渥，凶。」，言其不胜其任也。
第十三章第十五节
易曰：「困于石，据于蒺藜，入於其宫，不见其妻，凶。」子曰：「非所困而困焉，名必辱；非所据而据焉，身必危；既辱且危，死期将至，妻其可得见邪！」
第十四章第一节
子曰：「夫易，何为者也？夫易，开物成务，冒天下之道，如斯而已者也。是故圣人以通天下之志，以定天下之业，以断天下之疑。」
第十四章第二节
古者包牺氏之王天下也，仰则观象於天，俯则观法於地，观鸟兽之文，与地之宜，近取诸身，远取诸物，於是始作八挂，以通神明之德，以类万物之情。
第十四章第三节
是故刚柔相摩，八挂相汤，鼓之以雷霆，润之以风雨，日月运行，一寒一暑，水火相济，一质一文。
第十四章第四节
作结绳而为网罟，以佃以渔，盖取诸离。
第十四章第五节
包牺氏没，神农氏作。斲木为耜，揉木为耒，耒耨之利，以教天下，盖取诸益。
第十四章第六节
日中为市，致天下之民，聚天下之货，交易而退。各得其所，盖取诸噬嗑。
第十四章第七节
神农氏殁，黄帝尧舜氏作。通其变，使民不倦，神而化之，使民宜之。易穷则变，变则通，通则久，是以自天祐之，吉无不利，黄帝尧舜垂衣裳而天下治，盖取诸乾坤。
第十四章第八节
刳木为舟，剡木为楫，舟楫之利，以济不通，致远以利天下，盖取诸涣。
第十四章第九节
服牛乘马，引重致远，以利天下，盖取诸随。
第十四章第十节
重门击柝，以待暴客，盖取诸豫。
第十四章第十一节
断木为杵，掘地为臼，臼杵之利，万民以济，盖取诸小过。
第十四章第十二节
弦木为弧，剡木为矢，弧矢之利，以威天下，盖取诸睽。
第十四章第十三节
上古穴居而野处，後世圣人易之以宫室，上栋下宇，以待风雨盖取诸大壮。
第十四章第十四节
古之葬者，厚衣之以薪，葬之中野，不封不树，丧期无数，後世圣人易之以棺椁盖取诸大过。
第十四章第十五节
上古结绳而治，後世圣人易之以书契，百官以治，万民以察，盖取诸夬。
第十五章第一节
易之兴也，其于中古乎？作易者其有忧患乎？
第十五章第二节
是故履，德之基也；谦，德之柄也；复，德之本者也；恒，德之固也；损，德之修也；益，德之裕也；困，德之辨也；井，德之地也；巽，德之制也。
第十五章第三节
履和而至，谦尊而光，复小而辨于物，恒杂而不厌，损先难而後易，益长裕而不设，困穷而通，井居其所而迁，巽称而隐。
第十五章第四节
履以和行，谦以制礼，复以自知，恒以一德，损以远害，益以兴利，困以寡怨，井以辨义，巽以行权。
第十六章第一节
夫乾，天下之至健矣，德行恒易以知险。夫坤，天下之至顺也，德行恒简以知阻。
第十六章第二节
将叛者其辞慙，中心疑者其辞枝，吉人之辞寡，躁人之辞多，诬善之人其辞游，失其所者其辞屈。
第十六章第三节
变动以利言，吉凶以情迁，是故爱恶相攻而吉凶生，远近相取而悔吝生，情伪相感而利害生。凡易之情，近而不相得，则凶，或害之，悔且吝。
第十六章第四节
能知其言而候之几，能说诸心而研诸虑，定天下之吉凶，成天下之亹亹者，是故变化云为，言事有祥，象事知器，占事知来。
第十六章第五节
易之兴也，其当殷之末世，周之盛德邪！当文王与纣之事邪！是故其辞危，危者使平，易者使倾，其道甚大。百物不废，惧以终始，其要无咎，其孰能与於此哉？古之聪明睿知、神武而不杀者夫！此之谓易之道也。
“易经